Categoria Discussió:Pel·lícules rodades a Àsia

message: Quin és el criteri per a preferir "l'Àsia" a "Àsia"? No ho dic perquè hi estigui en desacord, sinó perquè dubto (i amb Àfrica/l'Àfrica també) perquè a la :Categoria:Àsia t'hi trobes de tot i no sé cap a quina opció caldria homogeneïtzar. --Brunnaiz (disc.) 16:46, 24 abr 2023 (CEST)
replies: text: és la manera correcta de referir-nos-hi, com quan parlem de l'Argentina, l'Àfrica o l'Amèrica Llatina. --Judesba (digues...) 19:26, 24 abr 2023 (CEST)
replies: text: :Per a dubtes d'aquest tipus, avisem . --Judesba (digues...) 19:27, 24 abr 2023 (CEST)
replies: text: :: Em sembla que hi ha casos amb vacil·lació: Àsia, Àfrica, Aragó... Perquè, per exemple, la Gran Enciclopèdia Catalana no utilitza l'article: 1. --Brunnaiz (disc.) 19:44, 24 abr 2023 (CEST)
replies: text: ::: justament em poses com a exemple un article on mig text diu "l'Àsia". Ex. primera foto: "L’Everest (al fons) i el Lhotse (a la dreta) a l’Himàlaia, sistema muntanyós de l’Àsia meridional". // Esperem l'opinió dels experts. :-) --Judesba (digues...) 19:47, 24 abr 2023 (CEST)
replies: text: :::: No és un exemple representatiu perquè el topònim apareix adjectivat. És igual que dir "la Catalunya meridional" no fa que el topònim "Catalunya" vagi sempre amb article (en català). --Brunnaiz (disc.) 19:56, 24 abr 2023 (CEST)
replies: text: :::::  Com bé dieu, aquests dos continents (juntament amb l'Antàrtida) són els que presenten vacil·lació, però més Àsia que no pas Àfrica (és a dir, és més habitual parlar de l'Àfrica que no pas de l'Àsia, en comptes d'Àsia). Ara bé, l'article és d'ús habitual quan després del topònim hi tenim un complement: l'Amèrica del Nord (tot i que Amèrica no dugui article), l'Europa meridional, l'Àfrica subsahariana, l'Àsia monsònica, la França dels descamisats, l'Anglaterra victoriana, etc. --Enric (discussió) 19:59, 24 abr 2023 (CEST)

text: :::::  Vist que totes les categories dins d'Àsia diuen "d'Àsia" i no pas "de l'Àsia", jo aquí diria, per unificar, "Pel·lícules rodades a Àsia". --Enric (discussió) 20:02, 24 abr 2023 (CEST)
replies: text: ::::::[conflicte d'edició]  per tant... "Categoria:Pel·lícules rodades a l'Àsia" o "Categoria:Pel·lícules rodades a Àsia"?? I... la resta de categories i subcategories? N'hi ha unes quantes com "l'Àsia". Quina és l'opció correcta? Gràcies per endavant. --Judesba (digues...) 20:03, 24 abr 2023 (CEST)
 (Torno a caixa) Vist que Àsia presenta menys vacil·lació que l'Àfrica i que la major part de categories i subcategories no duen l'article, jo en aquest cas (i en els pocs que en duguin) en prescindiria. Per tant: "Pel·lícules rodades a Àsia". --Enric (discussió) 20:06, 24 abr 2023 (CEST)

text: Prefereixo esperar altres opinions abans de fer reanomenaments en tantes categories i articles. Fins ara tenim "d'Àsia" i "a l'Àsia", i em penso que ningú no ha dit res abans. --Judesba (digues...) 20:13, 24 abr 2023 (CEST)
replies: text: : Quan dius "articles" et refereixes als títols d'articles que inclouen la paraula "Àsia", oi? En principi totes dues opcions serien vàlides en el cos dels articles. --Brunnaiz (disc.) 20:18, 24 abr 2023 (CEST)
replies: text: :: sí, exacte; em refereixo als títols d'articles i al seu possible reanomenament. El que em sembla clar és que algunes categories estan malament; el cas és tenir clar quines per no fer destrosses. Per això m'agradaria tenir altres opinions d'experts. En tot cas, gràcies per obrir el debat; a mi em va semblar un reanomenament clar per corregir un error en el títol. --Judesba (digues...) 20:25, 24 abr 2023 (CEST)
replies: text: :::Subscric plenament el que diu l'Enric.—Leptictidium (digui) 21:10, 24 abr 2023 (CEST)
replies: text: :::: ho llegeixo ara, que he vingut a mirar què havia dit l'Enric. Hagués estat bé que féssis ping a les persones de la conversa, i així ens n'assabentàvem tots plegats. Gràcies per les vostres respostes aclaridores. --Judesba (digues...) 05:09, 28 abr 2023 (CEST)
thread_title:  Reanomenament